ቅልውላው ኢትዮጵያ ትግራይ፡ ብኵናት ዝተገፍዑ ዶኳትር ሑመራ ብውግእ ዝመኸነ ሕልሚ እታ ንስደት ዝተቓልዐት ጋዜጠኛ ትግራይ ኣብዚ ግዜ እቶም ላዕለዎት ኣመራርሓ ናይ ማእሰርቲ ደብዳበ ወጺእዎም ይድለዩ ከምዘለው ይፍለጥ። ክሳብ ሕጂ ግን ክልተ ላዕለዎት ኣመራርሓ ህወሓት ጥራይ ብወግዒ ከም ዝተትሓዙ ይፍለጥ። መንግስቲ ኢትዮጵያ፡ ኣፈ ጉባኤ ባይቶ ፌደሬሽን ዝነበረት ወይዘሮ ኬሪያ ኢብራሂም ኣብ ቀይዲ ከም ዝኣተወት ክግለጽ እንከሎ፡ ኣምባሳደር ኣዲስኣለም ባሌማ ድማ ዝሓለፈ ሰሙን ናብ ቤት ፍርዲ ቐሪቡ ነይሩ። ቀዳማይ ሚኒስትር ኣብዪ ኣሕመድ፡ ዝሓለፈ እዋን ሰራዊቱ ንከተማ መቐለ ከም ዝተቖጻጸረ ብምግላጽ እቲ ዝወስዶ ዝነበረ ወተሃደራዊ ስርሒት ከም ዝተዛዘመ ክገልጽ እንከሎ፡ እቶም ላዕለዎት ኣመራርሓ ዝርከብሉ ቦታ'ውን መንግስቲ ብድሮን (ሰብ ኣልቦ ነፋሪት) ይከታተሎ ከም ዘሎ ገሊጹ ምንባሩ ይዝከር። ይኹን'ምበር እቶም ላዕለዎት ኣመራርሓ ህወሓት ኣበየናይ ቦታ ከም ዘለው ኣይፍለጥን። ኣብ ዝተፈላለዩ ከባቢታት ክልል ትግራይ ኲናት ከምዘሎ'ውን ምንጭታት ይሕብሩ። ምክንያት እቲ ግጭት እንታይ እዩ?
